Adulat încă din tinerețe ca un artist excepțional, Michelangelo apare aici nu doar ca un receptacul al harului divin, ci și în ipostaze mult umanizate: student încă plin de ezitări al lui Domenico Ghirlandaio, colaborator lipsit de orgolii al unor Sebastiano del Piombo sau Daniele da Volterra, prieten fidel al lui Tommaso dei Cavalieri sau al Vittoriei Colonna.